იუგოსლავიის სამეფო
იუგოსლავიის სამეფო (სერბ. Краљевина Југославија, ხორ. Kraljevina Jugoslavija) — ბალკანეთის ნახევარკუნძულის დასავლეთ ნაწილში მდებარე სახელმწიფოს ოფიციალური სახელწოდება 1929—1941 წლებში (ფორმალურად 1945 წლამდე). იუგოსლავიის სამეფო მდებარეობდა დღევანდელი სლოვენიის, ხორვატიის, სერბეთის, ჩერნოგორიის, ბოსნია და ჰერცეგოვინისა და მაკედონიის რესპუბლიკის ტერიტორიაზე. აღნიშნული სახელწოდება მიიღო 1929 წლის 6 იანვარს. მანამდე ეწოდებოდა სლოვენების, ხორვატების და სერბების სახელმწიფო.